CELEX: 62019CN0911
Language: sl
Date: 2019-12-13 00:00:00
Title: Zadeva C-911/19: Predlog za sprejetje predhodne odločbe, ki ga je vložilo Conseil d'État (Francija) 13. decembra 2019 – Fédération bancaire française (FBF)/Autorité de contrôle prudentiel et de résolution (ACPR)

24.2.2020   
            
            
               SL
            
            
               Uradni list Evropske unije
            
            
               C 61/21
            
         
      Predlog za sprejetje predhodne odločbe, ki ga je vložilo Conseil d'État (Francija) 13. decembra 2019 – Fédération bancaire française (FBF)/Autorité de contrôle prudentiel et de résolution (ACPR)
      (Zadeva C-911/19)
      (2020/C 61/26)
      Jezik postopka: francoščina
      
         Predložitveno sodišče
      
      Conseil d'État
      
         Stranki v postopku v glavni stvari
      
      
         Tožeča stranka: Fédération bancaire française (FBF)
      
         Tožena stranka: Autorité de contrôle prudentiel et de résolution (ACPR)
      
         Vprašanja za predhodno odločanje
      
      
                  1.
               
               
                  Ali je zoper smernice, ki jih je izdal Evropski nadzorni organ, mogoče vložiti ničnostno tožbo, urejeno v določbah člena 263 Pogodbe o delovanju Evropske unije? Če je odgovor pritrdilen, ali je poslovno združenje upravičeno z ničnostno tožbo izpodbijati veljavnost smernic, naslovljenih na člane, katerih interese brani, in ki ga ne zadevajo niti neposredno niti posamično?
               
            
                  2.
               
               
                  Če je odgovor na eno od obeh vprašanj iz točke 1 nikalen, ali so lahko smernice, ki jih je izdal Evropski nadzorni organ, predmet postopka za sprejetje predhodne odločbe, opredeljenega v določbah člena 267 Pogodbe o delovanju Evropske unije? Če je odgovor pritrdilen, ali je poslovno združenje upravičeno z ugovorom izpodbijati veljavnost smernic, naslovljenih na člane, katerih interese brani, in ki ga ne zadevajo niti neposredno niti posamično?
               
            
                  3.
               
               
                  Če bi bil FBF upravičen z ugovorom izpodbijati smernice, ki jih je 22. marca 2016 sprejel Evropski bančni organ, ali je ta organ z izdajo teh smernic prekoračil pristojnosti, ki so mu podeljene z Uredbo št. 1093/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski bančni organ) (1)?
               
            
         (1)  Uredba (EU) št. 1093/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski bančni organ), spremembi Odločbe št. 716/2009/ES in razveljavitvi Odločbe Komisije 2009/78/ES (UL 2010, L 331, str. 12).